cyanic-selkie/wikianc huggingface dataset:
Κραβάν
Παραπομπές
Κατηγορία:Κοινότητες των Ιβλίν
Κρεπιέρ
Το Κρεπιέρ (γαλλικά: Crespières) είναι γαλλική κοινότητα στο νομό των Ιβλίν, στη διοικητική περιοχή της Ιλ-ντε-Φρανς.
Οι κάτοικοί του είναι γνωστοί ως Κρεπιερουά (γαλλικά: Crespiérois).
Παραπομπές
Κατηγορία:Κοινότητες των Ιβλίν
Εθνική Κατηγορία υδατοσφαίρισης ανδρών 1974
ΕθνικΤο πρωτάθλημα Ελλάδας υδατοσφαίρισης ανδρών 1974, ολοκληρώθηκε στις 29 Σεπτεμβρίου 1974, με τον καθοριστικό αγώνα δεύτερου γύρου ανάμεσα στον Εθνικό και τον Ολυμπιακό (4–3). Έγιναν 2 γύροι στο Ολυμπιακό κολυμβητήριο.
Πρωταθλητής αναδείχθηκε ο Εθνικός και μάλιστα αήττητος. Ο Ν.Ο. Βόλου-Αργοναύτες υποβιβάστηκε.
Αλεξάνδρα Καββαδά
Η Αλεξάνδρα Καββαδά (γεννηθείσα στη 1 Αυγούστου 1983 στο Γουέιμπαν της Μασαχουσέτης) είναι Ελληνίδα πρώην ποδοσφαιρίστρια. Αγωνίστηκε ως αμυντικός.
Ήταν μέρος της ελληνικής ομάδας στους Θερινούς Ολυμπιακούς Αγώνες 2004. Σε επίπεδο συλλόγων, αγωνίστηκε στην Γκρέιτερ Μπόστον των Ηνωμένων Πολιτειών.
Παραπομπές
Κατηγορία:Ελληνοαμερικανοί Κατηγορία:Αμερικανίδες ποδοσφαιρίστριες (ΗΠΑ) Κατηγορία:Ποδοσφαιριστές ολυμπιακής ομάδας Ελλάδας Κατηγορία:Ελληνίδες ποδοσφαιρίστριες Κατηγορία:Ποδοσφαιριστές στους Θερινούς Ολυμπιακούς Αγώνες 2004
Κρουασί-συρ-Σεν
Το Κρουασί-συρ-Σεν (γαλλικά: Croissy-sur-Seine) είναι γαλλική κοινότητα στο νομό των Ιβλίν, στη διοικητική περιοχή της Ιλ-ντε-Φρανς.
Οι κάτοικοί του είναι γνωστοί ως Κρουασιγιόν (γαλλικά: Croissillons).
Παραπομπές
Κατηγορία:Κοινότητες των Ιβλίν
Λίθοι Μνήμης
μικρογραφία|Λίθος Μνήμης έξω από το 1ο Γυμνάσιο Θεσ/κης. Οι Λίθοι Μνήμης (στα γερμανικά:Stolpersteine) είναι τσιμεντένιοι κύβοι, διαστάσεων 10Χ10 εκ., που φέρουν μια ορειχάλκινη πλάκα πάνω στην οποία είναι γραμμένο το όνομα, η ημερομηνία γένεσης και η ημερομηνία θανάτου ανθρώπων που υπέστησαν διώξεις ή εξοντώθηκαν από τους Ναζί. Τοποθετούνται σε μέρη που είχαν την τελευταία τους κατοικία ή εργάζονταν αυτοί οι άνθρωποι πριν συλληφθούν από τους Ναζί και σταλούν σε στρατόπεδα συγκέντρωσης ή εξόντωσης ή υποστούν ευθανασία ή καταφέρουν να δραπετεύσουν.
Η πρωτοβουλία για τη δημιουργία και την τοποθέτηση των Λίθων Μνήμης ανήκει στον Γερμανό καλλιτέχνη Gunter Demnig, που ξεκίνησε το πρότζεκτ το 1992. Μέχρι τέλη του 2019 έχουν τοποθετηθεί περισσότεροι από 75.000 λίθοι μνήμης σε 29 ευρωπαϊκές χώρες.
Κατηγορία:Ολοκαύτωμα Κατηγορία:Δημόσια τέχνη Κατηγορία:Μνημεία
Νταμαρτέν-αν-Σερβ
Το Νταμαρτέν-αν-Σερβ (γαλλικά: Dammartin-en-Serve) είναι γαλλική κοινότητα στο νομό των Ιβλίν, στη διοικητική περιοχή της Ιλ-ντε-Φρανς.
Οι κάτοικοί του είναι γνωστοί ως Νταμαρτινουά (γαλλικά: Dammartinois).
Παραπομπές
Κατηγορία:Κοινότητες των Ιβλίν
Ασράφ Μπενσαρκί
Ο Ασράφ Μπενσαρκί (αραβικά: أشرف بنشرقي, γενν. στις 24 Σεπτεμβρίου 1994) είναι Μαροκινός επαγγελματίας ποδοσφαιριστής, ο οποίος αγωνίζεται ως πλάγιος μέσος ή επιθετικός για την Ζαμάλεκ.
Σταδιοδρομία σε συλλόγους
Ο Μπενσαρκί γεννήθηκε στην Τάζα και ξεκίνησε τη σταδιοδρομία του με την ΜΑΣ Φεζ, όπου εντάχθηκε στην πρώτη ομάδα τη σεζόν 2014-15. Τη σεζόν 2015–16, σημείωσε 9 γκολ σε 27 αγώνες.
Το 2016, μετακόμισε στην Ουιντάντ Καζαμπλάνκα, με αναφερόμενο κόστος μεταγραφής 300 εκατομμυρίων ντιρχάμ. Βοήθησε την ομάδα να κερδίσει το ΚΑΦ Τσάμπιονς Λιγκ 2017 και να προκριθεί στο Παγκόσμιο Κύπελλο Συλλόγων. Εγκωμιάστηκε για τις επιδόσεις του στο ΚΑΦ Τσάμπιονς Λιγκ και θεωρήθηκε ευρέως ο καλύτερος παίκτης του τελικού.
Τον Ιανουάριο του 2018, εντάχθηκε στην Αλ Χιλάλ του Πρωταθλήματος Σαουδικής Αραβίας, έναντι 9 εκατομμυρίων δολαρίων.
Τον Αύγουστο του 2018, εντάχθηκε στη Λανς της Λιγκ 2, με δανεισμό για τη σεζόν 2018-19.
Διεθνής σταδιοδρομία
Ο Μπενσαρκί έχει αγωνιστεί με τις «μικρές» Εθνικές Μαρόκου U20, U21 και U23.
Έκανε το ντεμπούτο του με την Εθνική Μαρόκου στις 11 Νοεμβρίου 2017, στη νίκη με 2-0 επί της Ακτής Ελεφαντοστού για τα προκριματικά του Παγκοσμίου Κυπέλλου 2018.
Διακρίσεις
Ουιντάντ Καζαμπλάνκα
Αλ Χιλάλ
Ζαμάλεκ
Μαρόκο Α'
Εξωτερικοί σύνδεσμοι
Κατηγορία:Μαροκινοί ποδοσφαιριστές Κατηγορία:Μέσοι ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Εθνικής Μαρόκου Κ20 Κατηγορία:Ποδοσφαιριστές Εθνικής Μαρόκου Κ21 Κατηγορία:Ποδοσφαιριστές ολυμπιακής ομάδας Μαρόκου Κατηγορία:Ποδοσφαιριστές Εθνικής Μαρόκου Κατηγορία:Ποδοσφαιριστές ΜΑΣ Φεζ Κατηγορία:Ποδοσφαιριστές Ουιντάντ Καζαμπλάνκα Κατηγορία:Ποδοσφαιριστές Αλ Χιλάλ ΦΚ Κατηγορία:Ποδοσφαιριστές Σαουδαραβικού Επαγγελματικού Πρωταθλήματος Κατηγορία:Μαροκινοί ποδοσφαιριστές στο εξωτερικό Κατηγορία:Ποδοσφαιριστές ΡΚ Λανς Κατηγορία:Ποδοσφαιριστές Λιγκ 2 Κατηγορία:Ποδοσφαιριστές Ζαμάλεκ ΣΚ Κατηγορία:Ποδοσφαιριστές Πρωταθλήματος Αιγύπτου Κατηγορία:Ξένοι ποδοσφαιριστές στη Γαλλία Κατηγορία:Ποδοσφαιριστές Κυπέλλου Εθνών Αφρικής 2021
Μαρία Γιατράκη
Η Μαρία Γιατράκη (γεννημένη στις 10 Ιουνίου 1980) είναι Ελληνοαμερικανίδα ποδοσφαίριστρια, τερματοφύλακας. Αγωνίστηκε στην εθνική ελληνική ομάδα στους Ολυμπιακούς Αγώνες 2004. Συμμετείχε σε αγώνες κολεγιακού ποδοσφαίρου, αγωνιζόμενη για τους Κονέκτικατ Χάσκις.
Η Γιατράκη γεννήθηκε στο Μπρούκλιν Χάιτς από Έλληνες μετανάστες. Αγωνίστηκε στους Κονέκτικατ Χάσκις στο πρωτάθλημα κολεγιακού ποδοσφαίρου. Μετά το κολέγιο, προσπάθησε να παίξει επαγγελματικά αλλά απορρίφθηκε, και εργάστηκε ως βοηθός προπονητής στους Κολούμπια Γιουνιβέρσιτι Λάιονς. Έκανε πολιτογράφηση το 2002 και εντάχθηκε στην ελληνική εθνική ομάδα. Ήταν μία από τις πολλές Ελληνοαμερικανίδες στην ομάδα.
Παραπομπές
Κατηγορία:Ελληνοαμερικανοί Κατηγορία:Αμερικανίδες ποδοσφαιρίστριες (ΗΠΑ) Κατηγορία:Ποδοσφαιριστές ολυμπιακής ομάδας Ελλάδας Κατηγορία:Ελληνίδες ποδοσφαιρίστριες
Αρχάγγελος Καστοριάς
Ο Αρχάγγελος Καστοριάς (παλαιότερα Τσούκα) ήταν χωριό της Π.Ε. Καστοριάς γνωστό για την ομώνυμη Μονή των Ταξιαρχών. Υπάγεται σήμερα στον Δήμο Νεστορίου. Βρίσκεται κοντά στο χωριό Αγία Άννα 23 χλμ δυτικά της Καστοριάς, ανάμεσα στην Ελλάδα και την Αλβανία, στις ανατολικές υπώρειες του όρους Αλεβίτσα.
Απέναντι από την εκκλησία ο παραπόταμος Στενοπόταμος του Αλιάκμονα σχηματίζει καταρράκτη.
Τοπική ιστορία
Αναφέρεται στα οθωμανικά φορολογικά μητρώα (defter) από τα μέσα του 15ου αι. Ως συνολικά έσοδα για την αυτοκρατορία εισπράττονται 2.090 Ακτσές (άσπρα).
Στην απογραφή του 1940 κατοικείται από 205 άτομα. Κατά τη διάρκεια του εμφυλίου πολέμου, μετακινούνται από τον κομμουνιστικό Δημοκρατικό Στρατό 56 παιδιά προς τις Ανατολικές χώρες στο πρόγραμμα του παιδομαζώματος. Το 1950 είναι έρημο, όπως και άλλα δώδεκα χωριά του νομού Καστοριάς, όπως Μυροβλήτης κ.α.
Το ήδη καταστραμένο χωριό το 1955 μετονομάζεται σε Αρχάγγελο.
Παραπομπές
Κατηγορία:Δήμος Νεστορίου Κατηγορία:Εγκαταλελειμμένα χωριά του νομού Καστοριάς
Αλβέρτος Δ΄ της Βαυαρίας
Ο Αλβέρτος Δ΄ (γερμ.: Albrecht IV, 15 Δεκεμβρίου 1447 - 18 Μαρτίου 1508) από τον Οίκο των Βίττελσμπαχ, ήταν δούκας της Βαυαρίας-Μονάχου (1467-1508) και της Βαυαρίας-Λάντσχουτ (1503-1508).
Βιογραφία
Ήταν ο τριτότοκος γιος του Αλβέρτου Γ΄, δούκα της Βαυαρίας-Μονάχου και της Άννας των Γουέλφων, κόρης του Ερρίκου δούκα του Μπράουνσβαϊγκ-Γκρούμπενχαγκεν.
Το 1460 απεβίωσε ο Αλβέρτος Γ΄ και τον κληρονόμησαν οι δύο μεγαλύτεροι γιοί του, ενώ οι άλλοι τρεις ακολούθησαν εκκλησιαστική καριέρα. Το 1463 απεβίωσε ο πρωτότοκος Ιωάννης Δ΄ και ο Αλβέρτος Δ΄, αφού εγκατέλειψε την εκκλησιαστική καριέρα του, επέστρεψε από την Παβία στο Μόναχο και ανέλαβε δούκας μαζί με τον δευτερότοκο αδελφό του Σιγισμούνδο. Το 1501 απεβίωσε ο Σιγισμούνδος, επίσης άτεκνος και ο Αλβέρτος τον διαδέχθηκε. Οι δύο νεότεροι αδελφοί του είχαν παραιτηθεί από το να ζητήσουν μερίδιο, έτσι ο Αλβέρτος Δ΄ έμεινε μόνος δούκας της Βαυαρίας-Μονάχου.
Κατέλαβε ορισμένα φέουδα του Φρειδερίκου Γ΄ των Αψβούργων και έπειτα ζήτησε να νυμφευτεί την κόρη του Κουνιγούνδη, λέγοντας ότι θα της δώσει τα φέουδα. Ο Φρειδερίκος Γ΄ συγκατένευσε. Όταν ο Αλβέρτος Δ΄ κατέλαβε και το φέουδο Ρέγκενσμπουργκ, ο Φρειδερίκος Γ΄ απέσυρε την συγκατάθεσή του για το γάμο. Αλλά πριν το μάθει η Κουνιγούνδη, που ζούσε στο Ίνσμπρουκ μακριά από τον πατέρα της, ο Αλβέρτος Δ΄ τη νυμφεύτηκε. Ο πόλεμος αποσοβήθηκε μόνο με την παρέμβαση του γιου του Φρειδερίκου Γ΄, του Μαξιμιλιανού Α΄. Το κάστρο Γκρύνβαλντ επεκτάθηκε το 1486-87 για να γίνει ο γάμος.
Το 1492 επέστρεψε τα φέουδα της Σουαβίας, για να αποφύγει τον πόλεμο με τους Αψβούργους και την Ένωση της Σουαβίας. Επίσης άφησε το Ρέγκενσμπουργκ και αργότερα παραιτήθηκε και από την Εγγύς Αυστρία (Vorderösterreich). Το 1503 απεβίωσε ο τρίτος εξάδελφός του Γεώργιος, δούκας της Βαυαρίας-Λάντσχουτ, που είχε αποκτήσει και το Ίνγκολστατ. Ο Γεώργιος δεν είχε γιους και θα έπρεπε να τον κληρονομήσει ο Αλβέρτος Δ΄, όμως η κόρη του Ελισάβετ είχε παντρευτεί τον Ρούπερτ των Βίττελσμπαχ και ο γιος τους Όθων Ερρίκος, εκλέκτορας του Παλατινάτου διεκδίκησε την κληρονομιά. Ξέσπασε φοβερός πόλεμος, όπου ο Αλβέρτος Δ΄ αποζημίωσε τον σύμμαχό του Μαξιμιλιανό Α΄ δίνοντάς του τα βόρεια εδάφη του. Έτσι κέρδισε και επανένωσε τη Βαυαρία, εκτός από το Νόιμαρκτ που δόθηκε στον Όθωνα Ερρίκο.
Για την αποφυγή μελλοντικής διαίρεσης των εδαφών του, θέσπισε την διαδοχή από τον πρωτότοκο μόνο, εσαεί. Αν και αυτό δεν διατηρήθηκε από τον δευτερότοκο γιο του Λουδοβίκο Ι΄, όταν αυτός απεβίωσε άτεκνος, το διάταγμα έγινε ενεργό στη Βαυαρία ως το τέλος της μοναρχίας το 1918. Απεβίωσε το 1508 στο Μόναχο και τάφηκε στο Φράουενκιρχε της πόλης.
Οικογένεια
O γάμος του ήταν αποτέλεσμα δολοπλοκίας και εξαπάτησης. Νυμφεύτηκε το 1487 την Κουνιγούνδη των Αψβούργων, κόρη του Φρειδερίκου Γ΄ αρχιδούκα της Αυστρίας και βασιλιά της Γερμανίας και είχε τέκνα:
Κατηγορία:Οίκος του Βίττελσμπαχ
Χριστουγεννιάτικο δώρο
μικρογραφία| Χριστουγεννιάτικα δώρα κάτω από [[Δένδρο των Χριστουγέννων|χριστουγεννιάτικο δέντρο]] Χριστουγεννιάτικο δώρο είναι δώρο που δίνεται για τον εορτασμό των Χριστουγέννων. Τα χριστουγεννιάτικα δώρα ανταλλάσσονται συχνά την Παραμονή Χριστουγέννων (24 Δεκεμβρίου), την ίδια ημέρα των Χριστουγέννων (25 Δεκεμβρίου), την Πρωτοχρονιά (1 Ιανουαρίου) ή την τελευταία ημέρα της δωδεκαήμερης περιόδου των Χριστουγέννων, την Δωδέκατη Νύχτα (5 Ιανουαρίου). Η πρακτική της προσφοράς δώρων κατά τη διάρκεια της Παραμονής των Χριστουγέννων, σύμφωνα με τη χριστιανική παράδοση, είναι συμβολική της παρουσίασης των δώρων από τους Τρεις Μάγους στο Θείο Βρέφος.
Ιστορία
μικρογραφία| Τρεις Μάγοι δίνουν δώρα στον Ιησού, ξυλογραφία του [[Γιούλιους Σνορ φον Καρόλσφελτ, 1860]] Η προσφορά δώρων γενικά είναι μια αρχαία παράδοση που συνδέθηκε με τη χριστιανική γιορτή των Χριστουγέννων.
Στην αρχαία Ρώμη, η προσφορά δώρων μπορεί να γινόταν κοντά στο χειμερινό ηλιοστάσιο τον Δεκέμβριο, το οποίο γιορταζόταν κατά τη διάρκεια της εορτής Σατουρνάλια.
Μια άλλη σχετικά πρόσφατη αλλαγή αφορούσε την εποχή των χριστουγεννιάτικων δώρων. Για πολλούς αιώνες, η δωρεά γινόταν στις 6 Δεκεμβρίου την ημέρα του Αγίου Νικολάου ή στις αρχές Ιανουαρίου μετά την Παραμονή Πρωτοχρονιάς. Η δημοτικότητα αυτού του εθίμου αυξήθηκε μετά τη θετική υποδοχή του ποιήματος του 1823 Νύχτα πριν τα Χριστούγεννα και της νουβέλας του 1843 Χριστουγεννιάτικη ιστορία. Μέχρι το τέλος του 19ου αιώνα, η Παραμονή Χριστουγέννων αντικατέστησε τις ημερομηνίες των αρχών Δεκεμβρίου ή Ιανουαρίου ως η πιο κοινή ημερομηνία για προσφορά δώρων στον δυτικό πολιτισμό.
Με την περίοδο των Χριστουγέννων να διαρκεί δώδεκα ημέρες σύμφωνα με τα λειτουργικά ημερολόγια πολλών Χριστιανικών Εκκλησιών, δίνεται ένα δώρο για κάθε μία από τις δώδεκα ημέρες της Χριστουγεννιάτικης περιόδου σε ορισμένους πολιτισμούς, ενώ σε άλλα χριστιανικά νοικοκυριά, τα δώρα δίνονται μόνο την Ημέρα των Χριστουγέννων ή τη Δωδέκατη Νύχτα, τις πρώτες και τις τελευταίες ημέρες της περιόδου των Χριστουγέννων, αντίστοιχα.
Οικονομικός αντίκτυπος
μικρογραφία| Εργαζόμενοι του [[Διεθνές Κίνημα Ερυθρού Σταυρού και Ερυθράς Ημισελήνου|Ερυθρού Σταυρού συσκευάζουν χριστουγεννιάτικα δώρα για τις μαχητικές δυνάμεις κατά τη διάρκεια του Β΄ Παγκοσμίου Πολέμου, Οκτώβριος 1942]] μικρογραφία| Οι χριστουγεννιάτικες διακοσμήσεις, που συχνά περιλαμβάνουν χριστουγεννιάτικα δώρα, αφθονούν σε πολλά εμπορικά κέντρα Η παράδοση ασπάστηκε και από τους λιανοπωλητές, για τους οποίους οι εβδομάδες και, τελικά, ολόκληρος ο μήνας πριν από τα Χριστούγεννα έγιναν μια πολύ κερδοφόρα περίοδος. Γύρω στα τέλη του 20ου αιώνα, οι λιανοπωλητές άρχισαν να κατευθύνουν τις προσπάθειες μάρκετινγκ σε παιδιά με την ελπίδα ότι θα δελεάσουν τους γονείς να αγοράσουν περισσότερα προϊόντα.
Τα δώρα που δίνονται από τους γονείς μπορούν να χωριστούν σε συμμετοχή στη γονική προσφορά χριστουγεννιάτικων δώρων και σε επώνυμα είδη ως δώρα. Μέχρι τη δεκαετία του 1970, αυτές οι έξι εβδομάδες πριν από τα Χριστούγεννα αντιστοιχούσαν στο 80% των πωλήσεων της βιομηχανίας παιχνιδιών.
Υπάρχουν ανησυχίες ότι η προσφορά δώρων κατά τη διάρκεια των Χριστουγέννων είναι πολύ εμπορική. Το 70% των ερωτηθέντων σε μια διαδικτυακή έρευνα 13.576 ατόμων σε 14 ευρωπαϊκές χώρες το 2016 είπε ότι δίνεται υπερβολική προσοχή στις δαπάνες κατά την περίοδο των Χριστουγέννων, το 42% είπε ότι αισθάνθηκε αναγκασμένος να ξοδέψει περισσότερα τα Χριστούγεννα και το 10% δανείστηκε χρήματα για να ικανός να αντέξει οικονομικά τα δώρα.
Ο οικονομολόγος Τζόελ Ουάλντφογκελ σημείωσε ότι λόγω της αναντιστοιχίας μεταξύ του πόσο εκτιμά ο παραλήπτης το δώρο και της αξίας που πληρώνει ο δωρητής, τα δώρα χάνουν από το ένα δέκατο έως το ένα τρίτο της αξίας τους· το αποκαλεί «απώλεια νεκρού βάρους των Χριστουγέννων». Αυτό οδηγεί σε δώρα που συχνά επιστρέφονται, πωλούνται ή δίνονται εκ νέου. Σε ευρωπαϊκή διαδικτυακή έρευνα του 2016, το 15% των ερωτηθέντων ήταν δυσαρεστημένοι με τα δώρα τους και το 10% δεν μπορούσε να θυμηθεί τι είχε λάβει. Το 25% των ερωτηθέντων είπε ότι είχαν ξαναδωρήσει τα δώρα τους σε κάποιον άλλο, το 14% πούλησε τα αντικείμενα, το 10% προσπάθησε να τα επιστρέψει στο κατάστημα και το 5% επέστρεψε το δώρο στον δωρητή. Οι ηλικιωμένοι είχαν περισσότερες πιθανότητες να στείλουν τα ανεπιθύμητα δώρα τους σε φιλανθρωπικούς σκοπούς, ενώ οι ηλικίες 25 έως 34 ετών «απλώς τα πέταξαν». Τα δώρα που είναι λιγότερο πιθανό να εκτιμηθούν βασίζονται σε προσωπικά γούστα και περιλαμβάνουν είδη όπως αρώματα και καλλυντικά, στολίδια και ρούχα.
Τύλιγμα
Σύμφωνα με ερευνητές από το Πανεπιστήμιο της Νεβάδα, τα δώρα με ωραία συσκευασία έχουν μια προτιμώμενη αντίδραση, επειδή «τα δώρα που είναι προσεκτικά συσκευασμένα αυξάνουν τις προσδοκίες του παραλήπτη».
Παραπομπές
Κατηγορία:Δώρο δωρο
Χελένα Μοντιέσκα
Η Χελένα Μοντζεγέφσκα (πολωνικά: Helena Modrzejewska, όνομα γέννησης: Γιαντβίγκα Μπέντα [Jadwiga Benda]) (12 Οκτωβρίου 1840 – 8 Απριλίου 1909), γνωστή επαγγελματικά ως Χελένα Μοντιέσκα (Helena Modjeska) ή Χέλενα Μοντζέσκα σε αγγλική απόδοση, ήταν Πολωνή ηθοποιός, η οποία ειδικευόταν σε σαιξπηρικούς και τραγικούς ρόλους. Πέτυχε πρώτα στην πολωνική σκηνή. Μετά τη μετανάστευση στις Ηνωμένες Πολιτείες (και παρά την κακή γνώση της αγγλικής γλώσσας), τα κατάφερε και στη σκηνή στην Αμερική και το Λονδίνο. Θεωρείται ως η σπουδαιότερη ηθοποιός στην ιστορία του θεάτρου στην Πολωνία.
Πρώιμη ζωή
Η Χελένα Μοντιέσκα γεννήθηκε στην Ελεύθερη Πόλη της Κρακοβίας στις 12 Οκτωβρίου 1840. Το όνομα γέννησής της καταγράφηκε ως Γιαντβίγκα Μπέντα, αλλά αργότερα βαφτίστηκε Χελένα Όπιντ, με το επώνυμο του νονού της. αριστερά|μικρογραφία| Η Μοντιέσκα ως Βασίλισσα [[Μπαρμπάρα Ρατζιβιουούβνα, 1865]] Η καταγωγή της Μοντιέσκα είναι ασαφής. Η μητέρα της ήταν η Γιουζέφα Μπέντα, η χήρα ενός ευημερούντος εμπόρου από την Κρακοβία, του Σίμον Μπέντα. Στην αυτοβιογραφία της, η Μοντιέσκα ισχυρίστηκε ότι ο πατέρας της ήταν ένας μουσικός με το όνομα Μίχαου Όπιντ. Η οικογένεια Μπέντα όντως απασχολούσε έναν δάσκαλο μουσικής ονόματι Μίχαου Όπιντ, ο οποίος αργότερα έγινε νονός της Μοντιέσκα, ωστόσο ο Όποντ δεν έγινε πατέρας των δύο μικρότερων παιδιών της Γιουζέφα Μπέντα.
Υπάρχουν στοιχεία που υποδηλώνουν ότι η Χελένα και ο μεγαλύτερος αδερφός της, Αδόλφος, ήταν το αποτέλεσμα μιας σχέσης μεταξύ της Γιουζέφα και του πρίγκιπα Βουαντίσουαφ Χιερόνιμ Σανγκούσκο, ενός πλούσιου και ισχυρού Πολωνού ευγενή. Η Χελένα είχε επίσης μια μικρότερη αδερφή, την Ιωσηφίνα, και πολλά ετεροθαλή αδέρφια από τον πρώτο γάμο της Γιουζέφα. Η Χελένα και η Ιωσηφίνα μεγάλωσαν κυρίως με την προγιαγιά τους, Τερέζα.
Στην αυτοβιογραφία της Μοντιέσκα αποκαλύφθηκαν επίσης οι λεπτομέρειες σχετικά με τον πρώτο της γάμο, με τον πρώην κηδεμόνα της, Γκούσταβ Σίνμαγιερ (πολωνικά: Gustaw Zimajer). Ο Γκούσταβ ήταν ηθοποιός και σκηνοθέτης δευτεροκλασάτου επαρχιακού θεατρικού θιάσου. Η ημερομηνία του γάμου της Μοντιέσκα με τον Γκούσταβ είναι αβέβαιη. Ανακάλυψε πολλά χρόνια αργότερα ότι δεν είχαν παντρευτεί νόμιμα, επειδή ήταν ακόμη παντρεμένος με την πρώτη του γυναίκα όταν παντρεύτηκαν. Μαζί το ζευγάρι απέκτησε δύο παιδιά, έναν γιο, το Ρούντολφ (αργότερα μετονομάστηκε σε Ραλφ Μοντιέσκι) και μια κόρη, τη Μαρίλκα, η οποία πέθανε στη βρεφική ηλικία.
Ο Γκούσταβ Σίνμαγιερ χρησιμοποίησε το καλλιτεχνικό όνομα «Γκούσταβ Μοντζεγέφσκι». Ήταν η γυναικεία μορφή αυτού του ονόματος που υιοθέτησε η Μοντιέσκα όταν έκανε το ντεμπούτο της στη σκηνή το 1861 ως Χελένα Μοντζεγέφσκα. Αργότερα, όταν έπαιζε στο εξωτερικό, απλοποίησε το όνομά της σε «Μοντιέσκα», το οποίο ήταν ευκολότερο να προφέρει το αγγλόφωνο κοινό. μικρογραφία| Η Μοντζεγέφσκα ως [[Άνταμ Καζανόφσκι στο Η Αυλή του Πρίγκιπα Βουαντίσουαφ, 1867]] Στην αρχή της καριέρας της στην Πολωνία, η Μοντζεγέφσκα έπαιξε στις πόλεις Μπόχνια, Νόβι Σοντς, Πσέμισλ, Ζέσουφ και Μπζεζάνι. Το 1862 εμφανίστηκε για πρώτη φορά στο Λβουφ, παίζοντας στο πρώτο της ρομαντικό δράμα, ως «Skierka» στην Balladyna του Γιούλιους Σουοβάτσκι. Από το 1863 εμφανίστηκε στο Στανισουάβουφ και στο Τσερνιόφτσε, σε έργα του Σουοβάτσκι.
Το 1865, ο Ζίμαγιερ προσπάθησε να της συνάψει συμβόλαιο με βιεννέζικα θέατρα, αλλά το σχέδιο ναυάγησε λόγω της κακής γνώσης της γερμανικής γλώσσας. Αργότερα το ίδιο έτος η Χελένα άφησε το Ζίμαγιερ, παίρνοντας τον γιο τους, Ρούντολφ και επιστρέφοντας στην Κρακοβία. Εκεί δέχτηκε μια τετραετή θεατρική δέσμευση. Το 1868 άρχισε να εμφανίζεται στη Βαρσοβία. Στα οκτώ χρόνια της εκεί, εδραίωσε την ιδιότητά της ως σταρ του θεάτρου. Τα ετεροθαλή αδέρφια της, Γιούζεφ και Φέλικς Μπέντα, ήταν επίσης καλοί ηθοποιοί στην Πολωνία.
Ένα περιστατικό απεικονίζει τους περιορισμούς της πολωνικής κοινωνίας του 19ου αιώνα. Σε μια από τις παραστάσεις της Μοντζεγέφσκα στη Βαρσοβία, δεκαεπτά μαθητές της δευτεροβάθμιας εκπαίδευσης της χάρισαν ένα μπουκέτο λουλούδια δεμένα με μια κορδέλα στα ερυθρόλευκα εθνικά χρώματα της Πολωνίας. Οι μαθητές κατηγορήθηκαν από τις ρωσικές αυτοκρατορικές αρχές ότι διεξήγαγαν πατριωτική διαδήλωση. Τους έδιωξαν από το σχολείο τους και τους απαγόρευσαν την εισαγωγή σε οποιοδήποτε άλλο σχολείο. Ένας από τους μαθητές, ο Ιγκνάτσι Νόιφελτ, αυτοπυροβολήθηκε στη συνέχεια. Η Μοντζεγέφσκα παρευρέθηκε στην κηδεία του.
Γάμος με τον Χουαπόφσκι
Στις 12 Σεπτεμβρίου 1868, η Μοντιέσκα παντρεύτηκε έναν Πολωνό ευγενή, τον Κάρολ Μποζέντα Χουαπόφσκι. Πιο γνωστός στην Αμερική ως «Κόμης Μποζέντα», δεν ήταν πραγματικά κόμης. Η οικογένειά του ανήκε στους άτιτλους γαιοκτήμονες (ziemiaństwo). Στις Ηνωμένες Πολιτείες υιοθέτησε το καλλιτεχνικό όνομα «Κόμης Μποζέντα» ως ένα τέχνασμα για να κερδίσει τη δημοσιότητα. Το «Μποζέντα» ήταν πιο εύκολο να το προφέρει ένα αγγλόφωνο κοινό από το «Χουαπόφσκι».
Την εποχή του γάμου τους, ο Χουαπόφσκι εργαζόταν ως συντάκτης μιας φιλελεύθερης εθνικιστικής εφημερίδας, Kraj (Η Χώρα), η οποία ανήκε στον Άνταμ Σαπιέχα και έναν κύριο Σάμελσον. Η Μοντιέσκα έγραψε ότι το σπίτι τους «έγινε το κέντρο του καλλιτεχνικού και λογοτεχνικού κόσμου [της Κρακοβίας]». Ποιητές, συγγραφείς, πολιτικοί, καλλιτέχνες, συνθέτες και άλλοι ηθοποιοί σύχναζαν στο σουαρέ της Μοντιέσκα.
Μετανάστευση
μικρογραφία| Η Μοντζεγέφσκα στη θεατρική παράσταση του [[Αλέξανδρος Δουμάς (υιός)|Αλέξανδρου Δουμά, Η κυρία με τις καμέλιες, 1878]] Τον Ιούλιο του 1876, αφού πέρασε πάνω από μια δεκαετία ως η βασιλεύουσα ντίβα του πολωνικού εθνικού θεάτρου, για προσωπικούς και πολιτικούς λόγους, η Μοντιέσκα και ο σύζυγός της επέλεξαν να μεταναστεύσουν στις Ηνωμένες Πολιτείες.Μόλις έφτασαν στην Αμερική, η Μοντιέσκα και ο σύζυγός της αγόρασαν ένα ράντσο κοντά στο Άναχαϊμ της Καλιφόρνια. Ο Γιούλιαν Σιπνιέφσκι, ο Γούτσιαν Παπρόφσκι και ο Χένρικ Σιενκιέβιτς (νικητής του Νόμπελ Λογοτεχνίας το 1905), ήταν μεταξύ των φίλων που τους είχαν συνοδεύσει στην Καλιφόρνια. Ήταν κατά τη διάρκεια αυτής της περιόδου που ο Σιενκιέβιτς έγραψε το έργο του Σκίτσα με κάρβουνο (Szkice węglem). Αρχικά οι καλλιτέχνες Στανίσουαφ Βιτκιέβιτς (πατέρας του Στανίσουαφ Ιγκνάτσι Βιτκιέβιτς) και Άλμπερτ Χμιελόφσκι (ο μελλοντικός Άγιος Αλβέρτος) επρόκειτο επίσης να έρθουν με την ομάδα της Μοντιέσκα, αλλά άλλαξαν τα σχέδιά τους. Ήταν μέλος της Ένωσης Γυναικών Τύπου της Ακτής του Ειρηνικού.
Η Μοντιέσκα σκόπευε να εγκαταλείψει την καριέρα της και οραματίστηκε τον εαυτό της να ζει «μια ζωή μόχθου κάτω από τον γαλάζιο ουρανό της Καλιφόρνια, ανάμεσα στους λόφους, καβάλα στο άλογο με ένα όπλο στον ώμο μου». Η πραγματικότητα αποδείχθηκε λιγότερο κινηματογραφική. Κανένας από τους άποικους δεν γνώριζε πολλά για την κτηνοτροφία ή τη γεωργία, και μετά βίας μιλούσαν αγγλικά. Το ουτοπικό πείραμα απέτυχε, οι άποικοι τράβηξαν χωριστούς δρόμους και η Μοντιέσκα επέστρεψε στη σκηνή, επαναλαμβάνοντας τους σαιξπηρικούς ρόλους που είχε παίξει στην Πολωνία. Ίσως η καλύτερη περιγραφή της καθημερινής ζωής στο ράντσο είναι τα απομνημονεύματα του Θίοντορ Πέιν, Life on the Modjeska Ranch in the Gay Nineties.
Αμερικανική καριέρα
αριστερά|μικρογραφία| Μοντιέσκα, c. 1879 μικρογραφία| Χελένα Μοντζεγέφσκα, Πορτρέτο του [[Ταντέους Αϊντουκιέβιτς, 1880.]] Στις 20 Αυγούστου 1877, η Μοντιέσκα έκανε το ντεμπούτο του στο Θέατρο της Καλιφόρνια στο Σαν Φρανσίσκο, σε μια αγγλική έκδοση του έργου Adrienne Lecouvreur του Ερνέστ Λεγκουβέ. Την είδε ο θεατρικός ατζέντης Χάρι Τζ. Σάρτζεντ, ο οποίος της υπέγραψε για μια περιοδεία στην ανατολική ακτή, όπου έκανε το ντεμπούτο της στη Νέα Υόρκη. Στη συνέχεια πέρασε τρία χρόνια στο εξωτερικό (1879–82), κυρίως στο Λονδίνο, προσπαθώντας να βελτιώσει τα αγγλικά της, πριν επιστρέψει στη σκηνή στην Αμερική. Το 1880, επισκέφτηκε τη χερσόνησο Λίζαρντ στην Κορνουάλη και όταν άκουσε ότι η ενοριακή εκκλησία του Ρουάν χρειαζόταν ένα όργανο, συνεργάστηκε με τον Τζόνστον Φορμπς-Ρόμπερτσον για να ανεβάσει την παράσταση. Ρωμαίος και Ιουλιέτα, η οποία παρουσιάστηκε σε μια προσωρινή σκηνή στον κήπο του εφημερίου, την οποία παρακολούθησαν πολλοί ντόπιοι. Ένας κάτοικος του Πενζάνς και σύντομα μέλος του κοινοβουλίου για την εκλογική περιφέρεια του Σαιντ Ιβς, ο Τσαρλς Κάμπελ Ρος, έπαιξε το ρόλο του μοναχού Λόρενς.
Παρά την προφορά της και την ατελή γνώση της αγγλικής γλώσσας, σημείωσε μεγάλη επιτυχία. Κατά τη διάρκεια της καριέρας της, έπαιξε εννέα ηρωίδες του Ουίλλιαμ Σαίξπηρ, τη Μαργκερίτ Γκοτιέ στο Η κυρία με τις καμέλιες και τη Μαρία Στιούαρτ του Φρίντριχ Σίλερ. Το 1883, τη χρονιά που απέκτησε την αμερικανική υπηκοότητα, ανέβασε Το κουκλόσπιτο του Χένρικ Ίψεν στο Λούισβιλ του Κεντάκι, το πρώτο έργο του Ίψεν που ανέβηκε στις Ηνωμένες Πολιτείες. Στις δεκαετίες του 1880 και του 1890, είχε τη φήμη της κορυφαίας γυναίκας ερμηνεύτριας του Σαίξπηρ στην αμερικανική σκηνή.
Το 1893, η Μοντιέσκα προσκλήθηκε να μιλήσει σε ένα συνέδριο γυναικών στη Διεθνή Έκθεση του Σικάγου και περιέγραψε την κατάσταση των Πολωνών γυναικών στις περιοχές της διαμελισμένης Πολωνίας που διοικούνταν από τη Ρωσία και την Πρωσία. Αυτό οδήγησε σε μια τσαρική απαγόρευση να ταξιδεύει στη ρωσική επικράτεια.
Η Μοντιέσκα υπέστη εγκεφαλικό και έμεινε μερικώς παράλυτη το 1897, αλλά ανάρρωσε και σύντομα επέστρεψε στη σκηνή, συνεχίζοντας να παίζει για αρκετά επιπλέον χρόνια.
Κατά την τελευταία της παραμονή στην Πολωνία, από τις 31 Οκτωβρίου 1902 έως τις 28 Απριλίου 1903, εμφανίστηκε στη σκηνή στο Λβουφ και στο Πόζναν, καθώς και στην πατρίδα της, Κρακοβία.
Η Μοντιέσκα πέθανε στο Νιούπορτ Μπιτς της Καλιφόρνια στις 8 Απριλίου 1909, σε ηλικία 68 ετών, από τη νόσο του Μπράιτ. Τα λείψανά της στάλθηκαν στην Κρακοβία για να ταφούν στο οικογενειακό οικόπεδο στο Κοιμητήριο Ρακοβίτσκι.
Η αυτοβιογραφία της «Αναμνήσεις και εντυπώσεις της Χελένα Μοντιέσκα» εκδόθηκε μεταθανάτια το 1910. Μια πολωνική μετάφραση κυκλοφόρησε την ίδια χρονιά στην εφημερίδα Czas της Κρακοβίας. Η τελευταία πολωνική έκδοση του βιβλίου εμφανίστηκε το 1957.
Ο γιος της Μοντζεγέφσκα, Ρούντολφ Μοντζεγέφσκι (Ραλφ Μοντιέσκι), ήταν πολιτικός μηχανικός, ο οποίος απέκτησε φήμη ως σχεδιαστής γεφυρών.
Ρόλοι
Η Μοντζεγέφσκα ήταν επίσης η Πολωνή ερμηνεύτρια των πιο σημαντικών έργων των Ερνέστ Λεγκουβέ, Αλέξανδρου Δουμά του πρεσβύτερου και του νεότερου, Εμίλ Οζιέ, Αλφρέ ντε Μυσσέ, Οκτάβ Φεγιέ και Βικτοριέν Σαρντού.
Στη λογοτεχνία
Η Μοντιέσκα ήταν ένας χαρακτήρας στη νουβέλα My Mortal Enemy της Γουίλα Κάδερ.
Οι μελετητές Γιοάννα και Καταρίνα Πολατίνσκα έχουν υποθέσει ότι η Μοντιέσκα μπορεί να ήταν το μοντέλο του Άρθουρ Κόναν Ντόυλ για τον χαρακτήρα Άιριν Άντλερ (Irene Adler), τη μοναδική γυναίκα που ο Σέρλοκ Χολμς κόντεψε να αγαπήσει. Στο «Ένα σκάνδαλο στη Βοημία», ο Ντόιλ αναφέρει ότι η Άντλερ ήταν prima donna της φανταστικής Αυτοκρατορικής Όπερας της Βαρσοβίας τα ίδια χρόνια όταν η Μοντιέσκα βρισκόταν στο απόγειο της θεατρικής της σταδιοδρομίας στη Βαρσοβία και η προσωπικότητα του φανταστικού χαρακτήρα θυμίζει αυτήν της πραγματικής ηθοποιού.
Επέτειος θανάτου
Το 2009, προς τιμήν της 100ης επετείου από τον θάνατό της, το Ιστορικό Μουσείο της Πόλης της Κρακοβίας παρουσίασε την έκθεση «Χελένα Μοντιέσκα (1840–1909): Για την αγάπη της τέχνης» (8 Απριλίου – 20 Σεπτεμβρίου 2009). Η ίδια η έκθεση στη Βαρσοβία διήρκεσε από τον Οκτώβριο του 2009 έως τον Ιανουάριο του 2010. Η έκθεση περιλάμβανε αντικείμενα από το Μουσείο Μπάουερς στη Σάντα Άνα της Καλιφόρνια.
Google Doodle
Για τον εορτασμό της 181ης επετείου από τη γέννησή της στις 12 Οκτωβρίου 2021, ένα Google Doodle απέτισε φόρο τιμής στη Μοντιέσκα.
Άλλοι
Κατηγορία:Πολωνές ηθοποιοί θεάτρου Κατηγορία:Αμερικανίδες ηθοποιοί θεάτρου Κατηγορία:Πολωνοί μετανάστες στις Ηνωμένες Πολιτείες Κατηγορία:Ενταφιασμοί στο Κοιμητήριο Ρακοβίτσκι
Πρωτάθλημα καλαθοσφαίρισης Α2 εθνικής κατηγορίας γυναικών 2017-2018
Το Πρωτάθλημα Α2 Εθνικής Κατηγορίας Γυναικών της περιόδου 2017-18 αποτέλεσε την 21η διοργάνωση από τη δημιουργία της Α2 Εθνικής Κατηγορίας. Διοργανώτρια αρχή ήταν η Ελληνική Ομοσπονδία Καλαθοσφαίρισης και οι ομάδες που διαγωνίστηκαν σε αυτό είχαν τη νομική μορφή ερασιτεχνικών σωματείων.
Στη διοργάνωση έλαβαν μέρος 24 σύλλογοι, οι οποίοι μοιράστηκαν για πρακτικούς και οικονομικούς λόγους σε δύο Ομίλους με γεωγραφικά κριτήρια. Στον Όμιλο Βορρά τον τίτλο του Πρωταθλητή κατέκτησε ο Γ.Σ. Ηρακλής Θεσσαλονίκης, το τρίτο τρόπαιο της Κατηγορίας αυτής που έχει να επιδείξει ο σύλλογος. Στον Όμιλο Νότου την κορυφή του τελικού βαθμολογικού πίνακα κατέλαβε για πρώτη φορά στην ιστορία του ο Α.Ο. Σπόρτιγκ Αθηνών.
Προκριματική Φάση
Βάσει προκήρυξης στο Ειδικό Πρωτάθλημα Ανόδου στην Α2 Εθνική Κατηγορία δικαιούνταν να πάρουν μέρος οι Πρωταθλητές για το έτος 2016-17 όλων των Ενώσεων και Τοπικών Επιτροπών της Ομοσπονδίας, πλην εκείνων της Αττικής, της Νότιας Αττικής και της Θεσσαλονίκης που πέρασαν απευθείας στο επίπεδο των εθνικών πρωταθλημάτων.
Απαραίτητη προϋπόθεση για τη συμμετοχή των ομάδων στη διαδικασία ήταν η κατάκτηση Πρωταθλήματος στο οποίο πήραν μέρος τουλάχιστον τέσσερα (4) σωματεία. Οι Πρωταθλητές μοιράστηκαν βάσει γεωγραφικών κριτηρίων σε δύο Ομίλους, έναν για το Βορρά (6 ομάδες) και έναν για το Νότο (9 ομάδες). Σημειώνεται πως τη χρονιά αυτή δεν έλαβε χώρα γυναικείο Πρωτάθλημα στην Ένωση Κυκλάδων.
Οι αγώνες του Ομίλου Βορρά διεξήχθησαν από τις 21 έως τις 25 Ιουνίου 2017 στη Θεσσαλονίκη, ενώ οι αγώνες του Ομίλου Νότου στις ίδιες ημερομηνίες στην Αθήνα.
Βορράς
Τον Όμιλο Βορρά συνέθεσαν έξι ομάδες και συγκεκριμένα οι Πρωταθλητές των Ενώσεων Ανατολικής Μακεδονίας & Θράκης, Δυτικής Μακεδονίας, Κεντρικής Μακεδονίας, Θεσσαλίας, Βορειοδυτικής Ελλάδας και Χαλκιδικής. Αυτοί αγωνίστηκαν ο καθένας με όλους σε ένα γύρο (σύστημα πουλ) και η ομάδα με τα καλύτερα αποτελέσματα κέρδισε την άνοδο. Το πρόγραμμα και τα αποτελέσματα διαμορφώθηκαν ως εξής:
Νότος
Τον Όμιλο Νότου συνέθεσαν εννέα ομάδες και συγκεκριμένα οι Πρωταθλητές των Ενώσεων Χίου, Σάμου, Λέσβου, Δωδεκανήσου, Ανατολικής Στερεάς & Εύβοιας, Αργολίδας & Κορινθίας, Κρήτης, Αχαΐας-Ηλείας και Κεντρικής & Νότιας Πελοποννήσου. Αυτοί χωρίστηκαν σε δύο Ομίλους και αγωνίστηκαν ο καθένας με όλους σε ένα γύρο (σύστημα πουλ). Οι πρωτοπόροι των δύο Ομίλων κέρδισαν την άνοδο στην Α2 Εθνική, ενώ προγραμματίστηκε και αγώνας κατάταξης μεταξύ των δεύτερων προκειμένου να καθοριστεί σειρά προτεραιότητας ανόδου για κάλυψη κενών θέσεων που τυχόν θα προέκυπταν μες το καλοκαίρι. Το πρόγραμμα και τα αποτελέσματα διαμορφώθηκαν ως εξής:
Συμμετέχοντες
Βάσει της προκήρυξης της διοργάνωσης, στη διεκδίκηση του Πρωταθλήματος της Α2 Εθνικής Κατηγορίας μπήκαν 24 σύλλογοι καλαθοσφαίρισης, οι οποίοι μοιράστηκαν βάσει γεωγραφικών κριτηρίων σε δύο ομίλους των 12 συλλόγων.
Την προηγούμενη άνοιξη είχαν υποβιβαστεί από την Α1 Εθνική Κατηγορία οι σύλλογοι Α.Σ. Άρης Θεσσαλονίκης και Γ.Σ. Κρόνος Αγίου Δημητρίου. Ενσωματώθηκαν στον Όμιλο Βορρά και Νότου της Α2 Εθνικής αντίστοιχα. Η ουραγός της κορυφαίας Κατηγορίας, Τερψιθέα Γλυφάδας, εξέφρασε την επιθυμία να επιστέψει απευθείας στο τοπικό της Πρωτάθλημα. Η Ομοσπονδία, αφού έλαβε αρνητική απάντηση από τους πρώτους επιλαχόντες για άνοδο, Αργυρούπολη και Ατρόμητο Ηρακλή, έδωσε στον πρώτο επιλαχόντα από το Ειδικό Πρωτάθλημα Νότου, Ο.Α. Χανίων, το πράσινο φως για την επιστροφή στην Α2 Εθνική.
Βάσει των κανονισμών της Ελληνικής Ομοσπονδίας Καλαθοσφαίρισης οι σύλλογοι που συνέθεσαν τελικά το δυναμικό της Α2 Εθνικής, και που παρουσιάζονται παρακάτω, συμμετείχαν επίσης στο θεσμό του Κυπέλλου Ελλάδος αλλά όχι σε ευρωπαϊκές διοργανώσεις.
<div class="references-small" style="font-size:85%; -moz-column-count:1; -webkit-column-count:1; column-count:1;"><i> α. Κατά την έναρξη της περιόδου, πρώτος προπονητής του Ηρακλή Θεσσαλονίκης ήταν ο Τάσος Τζιότζιος. Στα μέσα Οκτωβρίου λύθηκε η συνεργασία των δύο πλευρών. Τη θέση του πρώτου προπονητή τόσο στο τμήμα Γυναικών όσο και σε εκείνο των Νεανίδων ανέλαβε τότε ο Παναγιώτης Λαμπρόπουλος. β. Στα μέσα Φεβρουαρίου ο Κώστας Δώδος αποφάσισε να παραιτηθεί από τη θέση του προπονητή του Πανσερραϊκού. Τη χρονιά ολοκλήρωσε η αθλήτρια της ομάδας, Χρύσα Σιάκκα. γ. Στιας αρχές Ιανουαρίου τον προπονητή των Τιτάνων Δράμας, Βαγγέλη Καρατσομπάνη, αντικατέστησε ο Κώστας Μάρκου, που παρέμεινε μέχρι το τέλος της χρονιάς. δ. Στα τέλη Νοεμβρίου 2011 ο προπονητής του Ανταγόρα Κω, Γιάννης Παπούλης, υπέβαλε την παραίτησή του. Για μία αγωνιστική κάθισε ανεπίσημα στον πάγκο της ομάδας ο Σπύρος Σταθούλης. Ακολούθως ανακοινώθηκε η πρόσληψη του Μιχάλη Καπλανίδη, ο οποίος παρέμεινε μέχρι το τέλος της αγωνιστικής περιόδου. ε. Στα τέλη Φεβρουαρίου ο προπονητής του Άρη Πετρούπολης, Άγγελος Γιαννουλάκης, αποχώρησε από την ομάδα διαμαρτυρόμενος για την κακή οικονομική κατάσταση του συλλόγου. Τη χρονιά ολοκλήρωσε η Γεωργία Αγγελή. στ. Στα τέλη Δεκεμβρίου στον πάγκο του Κρόνου Αγίου Δημητρίου τη Σταυρούλα Πρασσά αντικατέστησε ο Σταύρος Νανάκος. </i>
Βορράς
Η Κανονική Περίοδος του Πρωταθλήματος του Ομίλου Βορρά, η οποία αποτέλεσε και τη μοναδική φάση διεξαγωγής του εφόσον δεν προβλέπονταν Play-offs ή Play-outs, έλαβε χώρα από τις 15 Οκτωβρίου 2017 μέχρι τις 22 Απριλίου 2018. Τα σωματεία που συμμετείχαν αναμετρήθηκαν μεταξύ τους δύο φορές. Η κλήρωση για την κατάρτιση του προγράμματος του Ομίλου Βορρά έλαβε χώρα στις 22 Αυγούστου 2017 στη Θεσσαλονίκη. Το πρόγραμμα και τα αποτελέσματα των αναμετρήσεων ήταν τα ακόλουθα:
Βαθμολογία
Μετά την ολοκλήρωση της Κανονικής Περιόδου στην κορυφή του βαθμολογικού πίνακα του Ομίλου Βορρά βρέθηκε ο Ηρακλής Θεσσαλονίκης. Αυτό ήταν και το τρίτο Πρωτάθλημα Α2 Εθνικής στην ιστορία του συλλόγου (το προηγούμενα κατακτήθηκαν το 2002 και το 2006). Καθώς την άνοδο στην Α1 θα εξασφάλιζαν τρεις ομάδες συνολικά, οι δευτεραθλητές των δύο Ομίλων δεν ανέβηκαν απευθείας στην κορυφαία κατηγορία, αλλά αναμετρήθηκαν μεταξύ τους για το σχετικό εισιτήριο. Δευτεραθλητής του Ομίλου Βορρά ήταν η Α.Ε. Πυλαίας. Σε αγώνες κατάταξης προκειμένου να καταρτηθεί λίστα προτεραιότητας ανόδου σε περίπτωση επιπλέον κενών θέσεων συμμετείχαν επίσης η 3η Αναγέννηση Νέου Ρυσίου και ο 4ος Άρης Θεσσαλονίκης. Τον υποβιβασμό στα τοπικά Πρωταθλήματα γνώρισαν ο Ναύαρχος Βότσης, η Ασπίδα Ξάνθης και η Σταυρούπολη. Σημειώνεται πως ο Ναύαρχος Βότσης τιμωρήθηκε με αφαίρεση δύο βαθμών επειδή δεν συμμετείχε στα Πρωταθλήματα Νεανίδων και Κορασίδων της Ε.ΚΑ.Σ. Θεσσαλονίκης.
Ατομικές διακρίσεις
Οι κορυφαίες αθλήτριες σε δύο βασικές στατιστικές κατηγορίες κατά τη λήξη της κανονικής περιόδου ήταν οι ακόλουθες:
Νότος
Η Κανονική Περίοδος του Πρωταθλήματος του Ομίλου Βορρά, η οποία αποτέλεσε και τη μοναδική φάση διεξαγωγής του εφόσον δεν προβλέπονταν Play-offs ή Play-outs, έλαβε χώρα από τις 15 Οκτωβρίου 2017 μέχρι τις 22 Απριλίου 2018. Τα σωματεία που συμμετείχαν αναμετρήθηκαν μεταξύ τους δύο φορές. Η κλήρωση για την κατάρτιση του προγράμματος του Ομίλου Νότου έλαβε χώρα στις 21 Αυγούστου 2017 στην Αθήνα. Το πρόγραμμα και τα αποτελέσματα των αναμετρήσεων ήταν τα ακόλουθα:
Βαθμολογία
Μετά την ολοκλήρωση της Κανονικής Περιόδου στην κορυφή του βαθμολογικού πίνακα του Ομίλου Νότου βρέθηκε ο Α.Ο. Σπόρτιγκ Αθηνών. Αυτό ήταν το πρώτο Πρωτάθλημα Α2 Εθνικής στην ιστορία του συλλόγου, που σηματοδότησε την επιστροφή του στο κορυφαίο επίπεδο μετά από απουσία δέκα ετών. Καθώς την άνοδο στην Α1 θα εξασφάλιζαν τρεις ομάδες συνολικά, οι δευτεραθλητές των δύο Ομίλων δεν ανέβηκαν απευθείας στην κορυφαία κατηγορία, αλλά αναμετρήθηκαν μεταξύ τους για το σχετικό εισιτήριο. Δευτεραθλητής του Ομίλου Νότου ήταν ο Γ.Α.Σ. Καλυβίων Θορικού. Σε αγώνες κατάταξης προκειμένου να καταρτηθεί λίστα προτεραιότητας ανόδου σε περίπτωση επιπλέον κενών θέσεων συμμετείχαν επίσης η 3η Ελευθερία Μοσχάτου και η 4η Αγία Παρασκευή. Τον υποβιβασμό στα τοπικά Πρωταθλήματα γνώρισαν ο Άρης Πετρούπολης, ο Ανταγόρας Κω και ο Προφήτης Ηλίας.
Αγώνες Μπαράζ
Μετά την ολοκλήρωση της Κανονικής Περιόδου, προβιβάστηκαν απευθείας στην Α1 Εθνική Κατηγορία οι ομάδες που ολοκλήρωσαν τις αγωνιστικές τους υποχρεώσεις στην κορυφή της βαθμολογίας των δύο Ομίλων. Ένα τρίτο εισιτήριο ανόδου κρίθηκε σε αγώνα μπαράζ, σε ουδέτερη έδρα, μεταξύ των ομάδων που κατέλαβαν τη δεύτερη θέση. Ειδικότερα, στις 29 Απριλίου στη Νέα Ιωνία Μαγνησίας, τα Καλύβια Θορικού επικράτησαν απέναντι στην Α.Ε. Πυλαίας με σκορ 47-70.
Στην περίπτωση που για τον οποιοδήποτε λόγω προέκυπταν επιπλέον κενές θέσεις στην κορυφαία κατηγορία, κρίθηκε απαραίτητο να προκαθοριστεί μια σειρά προτεραιότητας για άνοδο μέσω διαδικασίας μπαράζ. Συγκεκριμένα, οι ομάδες που κατέλαβαν την τρίτη και τέταρτη θέση σε κάθε όμιλο διασταυρώθηκαν μεταξύ τους για έναν επιπλέον αγώνα σε ουδέτερη έδρα. Πλεονέκτημα έναντι αυτών των ομάδων έχει η Πυλαία, η ομάδα που ηττήθηκε στο μπαράζ μεταξύ των δεύτερων.
Στο Κλειστό Γυμναστήριο του Βόλου διεξήχθη η αναμέτρηση των ομάδων που τερμάτισαν στην 3η θέση, δηλαδή της Αναγέννησης Νέου Ρυσίου (Βορράς) και της Ελευθερίας Μοσχάτου (Νότος). Η ομάδα της Αττικής αναδείχθηκε νικήτρια με σκορ 52-61. Στο ίδιο γήπεδο είχε προγραμματιστεί να διεξαχθεί και ο αγώνας μεταξύ των συλλόγων που τερμάτισαν στην 4η θέση του Ομίλου τους. Ωστόσο μετά από την άρνηση του Άρη Θεσσαλονίκης να αγωνιστεί, ο αγώνας κατακυρώθηκε υπέρ της Αγίας Παρασκευής.
Εθνική Βιβλιοθήκη της Σερβίας
Η Εθνική Βιβλιοθήκη της Σερβίας (σερβικά : Народна библиотека Србије) είναι η μεγαλύτερη βιβλιοθήκη και ο αρχαιότερος οργανισμός της χώρας. Στεγάζεται στο Βελιγράδι.
Ιστορία
Το 1832, η βιβλιοθήκη ιδρύθηκε από τον βιβλιοδέτη Γκλιγόριε Βοζάροβιτς στο βιβλιοπωλείο του και η πρώτη συλλογή της αποτελούταν από δωρεές από τον εκδότη και βιβλιοπώλη Βοζάροβιτς και άλλες Σερβικές πολιτιστικές προσωπικότητες. Στις 28 Φεβρουαρίου 1832, ο Ντιμίτριε Νταβίντοβιτς στέλνει επιστολή για την οργάνωση της βιβλιοθήκης στον Μίλο Ομπρένοβιτς. Τον Νοέμβριο του ίδιου έτους, ο πρίγκιπας Μίλος διέταξε να διατεθεί στη βιβλιοθήκη ένα αντίγραφο κάθε έντυπου βιβλίου.
Οξίμη
Μια οξίμη (oxime) είναι μια χημική ένωση που ανήκει στις ιμίνες, με τον γενικό τύπο R1R2C=N O H, όπου R1 είναι μια οργανική πλευρική αλυσίδα και R2 μπορεί να είναι υδρογόνο, σχηματίζοντας μια αλδοξίμη (aldoxime), ή μια άλλη οργανική ομάδα, σχηματίζοντας μια κετοξίμη (ketoxime). Οι υποκατεστημένες με Ο οξίμες σχηματίζουν μια στενά σχετική οικογένεια ενώσεων. Οι αμιδοξίμες (Amidoximes) είναι οξίμες των αμιδίων με γενική δομή RC(=NOH)(NRR').
Εθνική Βιβλιοθήκη της Σερβίας
Ιστορία
Κατά τη διάρκεια του Πρώτου Παγκοσμίου Πολέμου, το κτίριο και οι συλλογές της βιβλιοθήκης υπέστησαν ζημιές από βομβαρδισμούς, έτσι τα υπόλοιπα αποθέματα μεταφέρθηκαν από το Βελιγράδι στο Niš και στο Kragujevac για προστασία. Μετά τον πόλεμο, και σύμφωνα με το Νόμο για την Εθνική Βιβλιοθήκη και τον Νόμο του Τύπου, από το 1919, η βιβλιοθήκη έγινε η κεντρική κρατική βιβλιοθήκη και της παραχωρήθηκε το δικαίωμα να αποκτήσει ένα υποχρεωτικό αντίγραφο ολόκληρου του Βασιλείου της Γιουγκοσλαβίας. Το 1925, η Εθνική Βιβλιοθήκη μετακόμισε σε ένα κτίριο στη γειτονιά Kosančić Crescent αλλά βομβαρδίστηκε και καταστράφηκε από πυρκαγιά δεκαέξι χρόνια αργότερα στις 6–9 Απριλίου 1941, στην αρχή του Β΄ Παγκοσμίου Πολέμου.
Οξίμη
Οι οξίμες παρασκευάζονται γενικά με την αντίδραση της υδροξυλαμίνης και αλδεϋδών ή κετονών. Ο όρος οξίμη χρονολογείται από τον 19ο αιώνα, μια σύνθεση των λέξεων οξυγόνο και ιμίνη.
Εθνική Βιβλιοθήκη της Σερβίας
Ιστορία
Σήμερα, η Εθνική Βιβλιοθήκη της Σερβίας είναι μια σύγχρονη εθνική βιβλιοθήκη. Οι στόχοι της είναι: ενσωμάτωση στις παγκόσμιες ροές πληροφοριών, αναγνώριση στην παγκόσμια οικογένεια των εθνικών βιβλιοθηκών, καθώς και να γίνει πηγή πληροφοριών και ώθηση για την ανάπτυξη της σερβικής κοινωνίας.
Συλλογές
μικρογραφία|285x285εσ|Εθνική βιβλιοθήκη στο Βελιγράδι, έγχρωμη καρτ ποστάλ του παλαιού κτιρίου Η Γενική Συλλογή περιλαμβάνει : βιβλία που εκτυπώθηκαν μετά το 1868 στη σερβική γλώσσα και σε άλλες γλώσσες της πρώην Γιουγκοσλαβίας καθώς και βιβλία που εκτυπώθηκαν μετά το 1700 σε ξένες γλώσσες. Επίσης περιοδικά από τη Σερβία, την πρώην Γιουγκοσλαβία και το εξωτερικό, βιβλιογραφίες, εγκυκλοπαίδειες, λεξικά, καταλόγους περιοδικών και βιβλίων, καταλόγους σε έντυπη και ηλεκτρονική μορφή, οργανωμένα σε ένα σύστημα ανοιχτής πρόσβασης.
Οξίμη
Δομή και ιδιότητες
Οι οξίμες υπάρχουν ως δύο γεωμετρικά στερεοϊσομερή: ένα ισομερές συν και ένα ισομερές αντι. Οι αλδοξίμες - εκτός από τις αρωματικές αλδοξίμες, που υπάρχουν μόνο ως αντι ισομερή - και οι κετοξίμες μπορούν να διαχωριστούν σχεδόν πλήρως και να ληφθούν ως ένα συν ισομερές και ένα αντι ισομερές.
Εθνική Βιβλιοθήκη της Σερβίας
Συλλογές
Οι Ειδικές Συλλογές περιλαμβάνουν : παλιά και σπάνια βιβλία που εκτυπώθηκαν τον 18ο και 19ο αιώνα σε γλώσσες της πρώην Γιουγκοσλαβίας καθώς και βιβλία γραμμένα σε ξένες γλώσσες μέχρι το 1700, ειδικές εκδόσεις σε μορφή μινιατούρας, λογοτεχνικά και άλλα χειρόγραφα και αρχειακά τεκμήρια, χαρτογραφικό υλικό, εκτυπωμένο υλικό μουσικής, φωτογραφικό υλικό και γκραβούρες, πληροφοριακό υλικό, βιβλιοθήκες και άλλα είδη κληρονομιάς.
Οξίμη
Δομή και ιδιότητες
Οι οξίμες έχουν τρεις χαρακτηριστικές ζώνες στο υπέρυθρο φάσμα, σε μήκη κύματος 3600 (O-H), 1665 (C=N) και 945 (N-O).
Σε υδατικό διάλυμα, οι αλειφατικές οξίμες είναι 102- έως 103-φορές πιο ανθεκτικές στην υδρόλυση από τις ανάλογες υδραζόνες.
Εθνική Βιβλιοθήκη της Σερβίας
Συλλογές
Η Συλλογή Χειρογράφων περιλαμβάνει : χειρόγραφα βιβλία από τον 12ο έως τον 18ο αιώνα, κυρίως στη σερβική γλώσσα και ελάχιστα στη βουλγαρική, βόρεια μακεδονική και ρωσική γλώσσα. Επίσης εκτυπωμένα βιβλία στην παλιά σερβική γλώσσα από το 1494 έως το 1638, βιβλία σε παλιά σερβική γλώσσα από τον 16ο έως τον 18ο αιώνα, χειρόγραφα στη νότιοσλαβονική και κυριλλική γλώσσα.
Ψηφιακή Βιβλιοθήκη
Η Ψηφιακή Βιβλιοθήκη της Εθνικής Βιβλιοθήκης της Σερβίας περιλαμβάνει 1,2 εκατομμύρια σαρωμένες σελίδες σε περίπου 70 διαφορετικές συλλογές. Συμμετέχει σε πολλά διεθνή έργα όπως η Παγκόσμια Ψηφιακή Βιβλιοθήκη με στόχο να καταστήσει προσβάσιμη τη σερβική ψηφιοποιημένη κληρονομιά μαζί με την πολιτιστική κληρονομιά άλλων χωρών.
Οξίμη
Παρασκευή
Οι οξίμες μπορούν να συντεθούν από συμπύκνωση μιας αλδεΰδης ή μιας κετόνης με υδροξυλαμίνη. Η συμπύκνωση των αλδεϋδών με υδροξυλαμίνη δίνει αλδοξίμη και η κετοξίμη παράγεται από κετόνες και υδροξυλαμίνη. Γενικά, οι οξίμες υπάρχουν ως άχρωμοι κρύσταλλοι και είναι ελαφρώς διαλυτές στο νερό. Συνεπώς, οι οξίμες μπορούν να χρησιμοποιηθούν για την ταυτοποίηση κετονών ή αλδεϋδών.
Οι οξίμες μπορούν επίσης να ληφθούν από την αντίδραση νιτρωδών όπως το νιτρώδες ισοαμύλιο (Isoamyl Nitrite) με ενώσεις που περιέχουν ένα όξινο άτομο υδρογόνου. Παραδείγματα είναι η αντίδραση του ακετοξικού αιθυλεστέρα (ethyl acetoacetate) και του νιτρώδους νατρίου σε αιθανικό οξύ, η αντίδραση της βουτανόνης με νιτρώδες αιθύλιο (ethyl nitrite) σε υδροχλώριο και μια παρόμοια αντίδραση με προπιοφαινόνη (propiophenone), η αντίδραση του φαιναλυλοχλωριδίου (phenacyl chloride), η αντίδραση του μηλονονιτριλίου (malononitrile) με νιτρώδες νάτριο σε οξικό οξύ
Εθνική Βιβλιοθήκη της Σερβίας
Ψηφιακή Βιβλιοθήκη
Συνεργάζεται στο έργο «Europeana Collections 1914-1918» και ως μέρος αυτού του σχεδίου έχει εκδώσει μια θεματική ψηφιακή βιβλιοθήκη «Veliki rat» (Πρώτος Παγκόσμιος Πόλεμος) με πολύτιμες συλλογές από τον Α' Παγκόσμιο Πόλεμο.
Εξωτερικοί σύνδεσμοι
Σ Κατηγορία:Βιβλιοθήκες στη Σερβία Κατηγορία:Εταίροι της Παγκόσμιας Ψηφιακής Βιβλιοθήκης
Οξίμη
Παρασκευή
Μια εννοιολογικά σχετική αντίδραση είναι η αντίδραση Τζαπ-Κλίνγκεμαν (Japp–Klingemann).
Αντιδράσεις
Η υδρόλυση των οξιμών προχωρεί εύκολα με θέρμανση παρουσία διάφορων ανόργανων οξέων και οι οξίμες διασπώνται στις αντίστοιχες κετόνες ή αλδεΰδες και υδροξυλαμίνες. Η αναγωγή των οξιμών από μεταλλικό νάτριο, αμάλγαμα νατρίου, υδρογόνωση, ή αντίδραση με αντιδραστήρια υδριδίου παράγει αμίνες. Συνήθως η αναγωγή των αλδοξιμών δίνει και πρωτοταγείς και δευτεροταγείς αμίνες· όμως, οι συνθήκες της αντίδρασης μπορούν να μεταβληθούν (όπως με προσθήκη υδροξειδίου του καλίου σε μια μοριακή αναλογία 1/30) για να παραγάγουν μόνο πρωτοταγείς αμίνες. Γενικά, οι οξίμες μπορούν να μετατραπούν στα αντίστοιχα παράγωγα αμιδίου με επεξεργασία με διάφορα οξέα. Αυτή η αντίδραση λέγεται αναδιάταξη Μπέκμαν (Beckmann). Σε αυτήν την αντίδραση, ένα υδροξύλιο ανταλλάσσεται με την ομάδα που είναι στη θέση αντί της υδροξυλομάδας. Τα παράγωγα του αμιδίου που λαμβάνονται με την αναδιάταξη Μπέκμαν μπορούν να μετασχηματιστούν σε καρβοξυλικά οξέα μέσω μιας υδρόλυσης (καταλυόμενης από βάση ή οξύ). Μια αμίνη με αποσύνθεση Χόφμαν του αμιδίου παρουσία υποχλωριωδών αλκάλεων στους 80 βαθμούς Κελσίου σχηματίζει διουρίες ή κυανικά πολυμερή. Για να αποφευχθούν οι παράπλευρες αντιδράσεις, είναι απαραίτητος ο αυστηρός έλεγχος της θερμοκρασίας· η αντίδραση πρέπει να γίνεται σε επαρκή θερμοκρασία για να ισομεριωθεί το κυανικό σε ισοκυανικό. Η καλή επιδιαλύτωση είναι επίσης κρίσιμη για να είναι επιτυχής η αντίδραση. Η αναδιάταξη Μπέκμαν χρησιμοποιείται για τη βιομηχανική σύνθεση της καπρολακτάμης (δείτε παρακάτω).
Η αντίδραση Πόνζιο (Ponzio) (1906) που αφορά τη μετατροπή της m-νιτροβενζαλδοξίμης (m-nitrobenzaldoxime) σε m-νιτροφαινυλδινιτρομεθάνιο (m-nitrophenyldinitromethane) με τετροξείδιο του διαζώτου ήταν το αποτέλεσμα της αναζήτησης σε έντονα εκρηκτικά παρόμοια με το TNT:
Στην αναδιάταξη Νέμπερ (Neber) κάποιες οξίμες μετατρέπονται στις αντίστοιχες άλφα-άμινο κετόνες.
Κάποιες αμιδοξίμες αντιδρούν με βενζολοσουλφονυλοχλωρίδιο (benzenesulfonyl chloride) για να υποκατασταθεί η ουρία στην αναδιάταξη Τίμαν (Tiemann)
Χρήσεις
Στη μεγαλύτερη εφαρμογή της, μια οξίμη είναι ένα ενδιάμεσο προϊόν στη βιομηχανική παραγωγή της καπρολακτάμης, μιας πρόδρομης ένωσης του νάιλον-6. Περίπου το ήμισυ της παγκόσμιας παραγωγής σε κυκλοεξανόνη, περισσότερο από ένα δισεκατομμύριο κιλών ετησίως, μετατρέπεται στην οξίμη. Παρουσία θειικού οξέος ως καταλύτη, η οξίμη υφίσταται την ανδιάταξη Μπέκμαν (Beckmann) για να δώσει το κυκλικό αμίδιο καπρολακτάμη:
Παραπομπές
Κατηγορία:Οργανικές ενώσεις
Νταμπιέρ-αν-Ιβλίν
Το Νταμπιέρ-αν-Ιβλίν (γαλλικά: Dampierre-en-Yvelines) είναι γαλλική κοινότητα στο νομό των Ιβλίν, στη διοικητική περιοχή της Ιλ-ντε-Φρανς.
Οι κάτοικοί του είναι γνωστοί ως Νταμπιερουά (γαλλικά: Dampierrois).
Παραπομπές
Κατηγορία:Κοινότητες των Ιβλίν
Ανεξάρτητος κινηματογράφος
Ο Ανεξάρτητος κινηματογράφος (Independent film) περιλαμβάνει τις ταινίες μεγάλου ή μικρού μήκους που παράγονται εκτός του συστήματος των μεγάλων κινηματογραφικών στούντιο, εκτός από την παραγωγή και τη διανομή από ανεξάρτητες εταιρείες ψυχαγωγίας. Οι ανεξάρτητες αυτές ταινίες μερικές φορές διακρίνονται από το περιεχόμενο και το ύφος τους και από τον τρόπο με τον οποίο υλοποιείται το προσωπικό καλλιτεχνικό όραμα των κινηματογραφιστών. Συνήθως, αλλά όχι πάντα, γίνονται με πολύ χαμηλότερο προϋπολογισμό από τις μεγάλες ταινίες των στούντιο. Στην πραγματικότητα, δεν είναι ασυνήθιστο για γνωστούς ηθοποιούς να παίρνουν μέρος σε ανεξάρτητες παραγωγές με σημαντικές μειώσεις αποδοχών, αν πιστεύουν πραγματικά στο μήνυμα της ταινίας ή επειδή θέλουν να δουλέψουν κάτω από έναν ανεξάρτητο σκηνοθέτη που έχει καλή φήμη, ή αν ανταποδίδουν μια χάρη (δηλαδή, αν έχει ειπωθεί ότι ο ανεξάρτητος σκηνοθέτης ήταν αυτός που έδωσε σε αυτόν τον ηθοποιό τη μεγάλη άνοδο στον κινηματογράφο). Υπάρχουν πολλά παραδείγματα σαν το τελευταίο, συμπεριλαμβανομένων των Τζον Τραβόλτα και Μπρους Γουίλις που δέχτηκαν μικρότερες αμοιβές προκειμένου να πρωταγωνιστήσουν στο Pulp Fiction.